Какво е усещането да бъдеш мормон?

Членовете на Църквата на Исус Христос на светиите от последните дни са като всички други хора. Имат добри и лоши моменти и цялата гама между тях. Всъщност може да се изненадате колко си приличаме! Светиите от последните дни са известни като щастливи и мирни хора. Но това не значи, че не изпитват трудности. Всеки води трудна житейска битка – но когато полагаме най-добрите си усилия да живеем според Евангелието на Исус Христос, получаваме допълнителна сила и мир, за да можем да се справим.


Що се касае до начина на живот, светиите от последните дни се опитват да съсредоточават живота си върху Исус. Вярванията им за Спасителя и Неговите учения влияят на всекидневните им решения и начина им на говорене, обличане и действие. Например те избягват да работят в неделя, за да могат да посещават богослужение, да служат на другите и да прекарват време със семействата си. Верните членове на Църквата също така не пушат, не пият алкохол и не играят хазарт.


